Príloha č. 2
 
SLOVENSKÁ REPUBLIKA
 
Prejav László Pomothyho
štátneho tajomníka Ministerstva hospodárstva SR
na V. Ministerskej konferencii WTO,
ktorá sa konala v dňoch 10. - 14. septembra 2003

Na začiatok mi dovoľte v mene Slovenskej republiky poďakovať vláde a ľudu Mexika za ich pohostinnosť a zorganizovanie piatej Ministerskej konferencie WTO. Taktiež mi dovoľte vyjadriť vieru, že krásne prostredie Kankúnu bude dobrým stimulom pre dosiahnutie vyrovnaného výsledku, ktorý bude uspokojivý pre každú stranu.

Slovenska republika už od začiatku podporovala široký záber multilaterálnych rokovaní v rámci Rozvojovej Agendy z Dohy. Sme presvedčení, že je to najlepší spôsob ako zabezpečiť, aby nové kolo rokovaní prinieslo výhody pre všetkých členov WTO. Taktiež sme názoru, že predovšetkým WTO dokáže reagovať na výzvy rýchlo meniaceho sa politického, ekonomického a obchodného prostredia, s cieľom stimulovať udržateľný rozvoj.

Slovenská republika uplatňuje liberálny obchodný režim zameraný na integráciu do medzinárodných ekonomických štruktúr s dôrazom na naše členstvo v EÚ. Veríme, že toto členstvo pozitívne ovplyvní náš ďalší hospodársky rozvoj ako aj naše multilaterálne obchodné vzťahy.

Zahraničný obchod ostáva veľmi dôležitým prvkom pre náš budúci hospodársky rozvoj. Z nášho uhla pohľadu posilnenie multilaterálnych obchodných pravidiel a podpora ďalšej liberalizácie obchodu môže podstatne prispieť k hospodárskemu rastu nielen Slovenskej republiky, ale aj ostatných členských krajín WTO.

S týmto cieľom sme vstúpili do rokovaní pripravení na aktívnu, otvorenú a flexibilnú spoluprácu so všetkými delegáciami. Tešíme sa z pozitívneho vývoja rokovaní v sektore služieb. Vítame prijatie Rozhodnutia o implementácii odseku 6 Deklarácie z Dohy o verejnom zdraví ako dôležitý prejav dobrej vôle. Súčasne sme však sklamaní, že v ostatných oblastiach nášho záujmu ako v agroproduktoch, priemyselných výrobkoch a Singapurskych otázkach úroveň ambícií ostatných krajín nedosiahla naše očakávania. Je potrebné mať na pamäti, že úspech celého kola je závislý od výsledku rokovaní v každej jednotlivej oblasti Rozvojovej agendy z Dohy.

Z toho dôvodu sme názoru, že na tejto ministerskej konferencii je potrebné ukázať kolektívnu politickú vôľu a pragmatizmus s cieľom presunúť sa ku konštruktívnejšiemu dialógu pri súčasnej ochote načúvať ostatným názorom.

Na záver by moja delegácia rada vyjadrila pripravenosť pevne sa postaviť k mandátu z  deklarácie z Dohy a taktiež pripravenosť pokračovať v aktívnom a zodpovednom prístupe. Sme pripravení prezentovať dodatočnú flexibilitu s cieľom dosiahnuť celkovú vyrovnanosť rokovaní.